Ioannes Ludovicus Vives

Ioannes Ludovicus Vives (Catalanice Joan Lluís Vives i March ; Hispanice Juan Luis Vives, Valentiae 6 Martii 1492—Brugis 6 Maii 1540) fuit magister linguae Latinae humanitatisque necnon philosophiae studiosus e Valentia oriundus; qui, cum fere omnes familiares praeter matrem in carceres Inquisitionis Hispanicae detrusi atque morte multati essent, mater ipsa peste correpta morti occubuisset, adhuc iuvenis patriam deseruit neque umquam illuc revertit; ipse deinde Lutetiae Parisiorum lauream adeptus primum Lovanii in universitate docuit ubi, Erasmo Roterodamo suadente, sancti Augustini opus De civitate Dei commentariis instruxit et publici iuris faciendum curavit. Insequentibus annis, primum Oxoniae, deinde Brugis, philosophiam docuit, plurimos libros de ratione studiorum, philosophia, psychologia, paedagogia, theologia, lingua Latina discipulis tradenda conscripsit; quorum in numero praeter multa alia etiam Exercitationes linguae Latinae et libellus De causis corruptarum artium magni habentur (et quidem sunt) momenti. Ferdinandus Ruizius Villegas eclogam in mortem Vives composuit.

 Opera omnia 

 Vita Ioannis Dullardi per Ioannem Ludovicum Vivem Valentinum
 Christi Iesu triumphus
 Virginis Dei parentis Ovatio 
 Clypei Christi descriptio
 Praelectio in Leges Ciceronis 
 Praelectio in Convivia Francisci Philelphi 
 Praelectio in quartum Rhetoricorum ad Herennium 
 Praelectio quae dicitur Veritas fucata (I) 
 Praelectio in suum sapientem 
 Sapiens
 Praelectio Ioanni Forti viro philosopho & contubernali 
 I L Vives Hadriano Barlando suo (Epístola)
 Meditationesin septem Psalmos penitentiae 
 De tempore quo natus est Christus
 Praelectio ad Catonem maiorem Ciceronis quae dicitur Anima senis 
 De initiis, sectis et laudibus philosophiae
 Fabula de homine
 Praefatio in Georgica Vergilii
 Genethliacon Iesu Christi 
 Aedes legum
 Pompeius fugiens
 In pseudo-dialecticos
 Argumentum Somnii Scipionis Ciceroniani
 Somnium et Vigilia. Lovaina
 Declamationes Quinque Syllanae
 Addita Suetonio in vita C. Iulii Caesaris
 Comentaria ad libros De Civitate Dei D. Aurelii Augustini
 Ad Adrianum VI Pontificem de tumultibus Europae
 Veritas fucata (II), sive de licentia poetica
 Declamatio qua respondet parieti Palmato Quintiliani 
 Isocratis Oratio Areopagitica 
 Isocratis Oratio Nicocles
 De institutione faeminae christianae
 De ratione studii puerilis epistolae duae
 De consultatione
 Introductio ad Sapientiam
 Symbola sive Satellitium animae
 Ad Henricum VIII Aangliae regem de rege Galliae capto
 Ad Henricum VIII de regni administratione, bello et pace
 De subventione pauperum sive de humanis neccesitatibus, libri II 
 De Europa disidiis et bello Turcico dialogus 
 De officio mariti
 De concordia et discordia in humano genere 
 De pacificatione
 De conditione vitae christianorum sub turca
 Sacrum Diurnum de Sudore Domini nostri Iesu Christi
 Concio de sudore nostro et Christi
 Meditatio de Passione Christi in psalmum XXXVII
 De disciplinis
 De ratione dicendi
 Descriptio Temporum et Rerum populi Romani 
 De communione rerum ad germanos inferiores 
 Exertitationes animi in Deum commentatiunculae (in quo continentur: Praeparatio animi ad orandum ; Preces et meditationes quotidianae ; Preces et meditationes generales ; In precationem Dominicam commentarius).
 De epistolis conscribendis
 Bucolicarum Vergilii interpretatio, potissimum allegorica
 Censura de Aristotelis operibus 
 Exercitatio Linguae Latinae 
 De anima et vita libri tres 
 De Veritate Fidei Christianae

 Bibliographia 
 Francisco Calero, Autobiografía de Juan Luis Vives: una vida modélica dedicada al estudio y la escritura, Sanz y Torres, Matriti 2022, ISBN 978-84-18316-55-5
 Joan Tello Brugal, A Catalogue of the Works of Joan Lluís Vives: A Tentative Proposal, in: «Convivium. Revista de Filosofia», n. 31, p. 59–100. editio digitalis

 Nexus externi 

 Iohannis Ludovici Vivis Exercitationes Linguae Latinae.

Categoria:Nati 1492
Categoria:Mortui 1540
Categoria:Alumni universitatum et scholarum Parisiensium
Categoria:Auctores Latini Renascentiae
Categoria:Philosophi Hispaniae
Categoria:Professores Studii Generalis Lovaniensis
Categoria:Scriptores Hispaniae